《答樗翁见怀次韵》
明代·郑善夫

上日南湖春草馀，飞椷报我茂陵居。秪益停云承笑语，还闻抱朴入空虚。

苦遭疟鬼时相泥，愁见鸥群晚自如。世短途难身独远，京华新订绝交书。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。